Анте Старчевић је преминуо 28. фебруара 1896. године и њега на дужности предсједника странке насљедњује Јосип Франк. Странке права и Чиста странке права 1903. године, заједно са Напредном омладином и Независном народном странком, уједињују се у Хрватску странку права, а на дужност предсједника бира се Александар Брешћенски. Станка је убрзо ступила у Хрватско-српску колацију, заједно са Хрватском напредном странком, Српском самосталном странком и осталима, на темељу „политике новог курса”. ЧСП је 11. октобра 1905. године иступио из коалиције због неслагања са политиком безусловног уједињења и давања суверенитета Србима у Хрватској. Након тога, присталице ЧСП се приклањају бечком двору, заговарајући тријализам, макар и у његовом најблаженом облику. Уз то често су нападали Хрватско-српску коалицију и Србе, нарочито послије анексије Босне и Херцеговине 1908. године и током тзв. Велеиздајничког процеса 1909. године. Током тог периода присалице ЧСП су носили назив "франковци".